Document ID: 32004R1819

32004R1819
L 320/13
JURNALUL OFÍCIAL AL UNIUNII EUROPENE
REGULAMENTUL (CE) NR. 1819/2004 AL COMISIEI
din 20 octombrie 2004
de derogare de la Regulamentul (CE) nr. 1342/2003 privind termenul de reflecție pentru eliberarea anumitor certificate de export pentru cereale, orez și produse derivate din cereale
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (1), în special articolul 9 alineatul (2) și articolul 18,
având în vedere Regulamentul (CE) nr. 1785/2003 al Consiliului din 29 septembrie 2003 privind organizarea comună a pieței orezului (2), în special articolul 10 alineatul (2) și articolul 19,
întrucât:
(1)
Articolul 8 alineatul (1) din Regulamentul (CE) nr. 1342/2003 al Comisiei din 28 iulie 2003 de stabilire a normelor speciale de aplicare a regimului certificatelor de import și de export în sectorul cerealelor și al orezului (3) prevede că certificatele de export pentru produsele prevăzute la alineatul menționat sunt livrate în cea de-a treia zi lucrătoare de la data depunerii cererii, în măsura în care Comisia nu ia măsuri speciale în această perioadă.
(2)
Acest termen de reflecție se aplică atât certificatelor de export a căror valoare de restituire este zero, cât și celor a căror valoare de restituire este mai mare de zero. Având în vedere situația aprovizionării piețelor comunitare a cerealelor și orezului pentru anul de comercializare 2004/2005, ar trebui sporită fluiditatea exporturilor de cereale și de orez, în special a celor care au loc la nivelul prețului pieței mondiale.
(3)
În aceste condiții, ar trebui suspendat temporar termenul de reflecție de trei zile pentru certificatele de export pentru cereale, orez și anumite produse derivate din cereale a căror valoare de restituire, inclusiv eventualii coeficienți de corecție, este egală cu zero.
(4)
Măsurile prevăzute de prezentul regulament sunt conforme avizului Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Prin derogare de la articolul 8 alineatul (1) primul paragraf din Regulamentul (CE) nr. 1342/2003, certificatele de export pentru produsele prevăzute la paragraful respectiv se eliberează la data depunerii cererii, atunci când valoarea de restituire este egală cu zero.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 octombrie 2004.

Labels: 3
17